Novi napadi i novo odgadjanje sudjenja Saddamu Husseinu
Voditelj vijesti TV kuće ABC Bob Woodruff i kamerman ove medijske kuće Doug Vogt se nalaze u američkoj vojnoj bolnici u Njemačkoj, dan
Iračka policija saopćava da je prilikom samoubilačkog napada automobilom bombom u akademiji za obučavanje policajaca, u gradu Nasiriyi na jugu Iraka, poginuo najmanje jedan policajac a da je najmanje 20 ljudi ranjeno. Do ovog današnjeg napada dolazi nakon jučerašnjeg, u kojem je, kako izvještava američka vojska, u eksploziji bombe na jednoj pijaci južno od Bagdada, poginulo najmanje deset civila i troje ranjeno. Vojska saopćava da istražuje uzrok eksplozije u jednoj prodavnici slatkiša i u drugim radnjama u gradu Iskandariyah. U odvojenom razvoju događaja, irački zvaničnici pravosuđa su odgodili suđenje Saddamu Husseinu najmanje do srijede. Saddam Hussein i nekolicina njegovih optuženih suradnika su uklonjeni iz sudnice jučer nakon što je Saddamov polubrat počeo psovati sud, što je uvjetovalo da ga čuvari izvedu iz sudnice. Nekoliko advokata iz tima odbrane su u znak prosvjeda napustili sudnicu. Voditelj vijesti TV kuće ABC Bob Woodruff i kamerman ove medijske kuće Doug Vogtse nalaze u američkoj vojnoj bolnici u Njemačkoj, dan nakon što su teško ranjeni u eksploziji bombe pored puta u Iraku. Dvojica novinara su ranjeni dok su putovali u iračko-američkom konvoju u blizini Bagdada. Direktor vijesti ABC-a, David Westin je kazao da je sljedećih nekoliko dana kritično po pitanju njihovog oporavka. Nedavno je Bob Woodruff preuzeo voditeljsku dužnost emisije vijesti nakon smrti voditelja i novinara Petera Jenningsa.